নয়াদিল্লিতে বাংলাদেশ হাইকমিশন গতকাল বৃহস্পতিবার জানায়, পররাষ্ট্রমন্ত্রী মাহমুদ আলী মিয়ানমার থেকে বাংলাদেশে আসা ১০ লাখেরও বেশি রোহিঙ্গাকে আশ্রয় দেওয়ার কথা তুলে ধরেন এবং ওআইসি সদস্যদের সহযোগিতার প্রশংসা করেন। তিনি আশা করেন, রোহিঙ্গাদের সম্মানজনকভাবে ফিরিয়ে নিতে এবং তাদের বাড়িঘরে নিরাপদ পুনর্বাসন নিশ্চিত করতে ওআইসি ও আন্তর্জাতিক সম্প্রদায় মিয়ানমারের ওপর চাপ অব্যাহত রাখবে।